- ఎంపి తీరుపై ఎన్నో సందేహాలు
నవతెలంగాణ బ్యూరో-హైదరాబాద్‌
          తెలంగాణ తెలుగుదేశం పార్లమెంటు సభ్యులు మల్లారెడ్డి ముఖ్యమంత్రిని పొగడుతూ చేసిన వ్యాఖ్యలు సంచలనం సృష్టిస్తున్నాయి. ఒకవైపు ఎమ్మెల్యే రేవంత్‌రెడ్డి కేసులో టిడిపి పుట్టెడు కష్టాల్లో ఉన్న సమయంలో, మరోవైపు ఎంపి మాట్లాడిన తీరు టిడిపిలో అనుమానాలకు తెర లేపుతోంది. ఇప్పటిదాకా ఎమ్మెల్యేలు, ఎమ్మెల్సీలకు ఎర వేసి లాగిన టిఆర్‌ఎస్‌ తాజాగా ఏమైన ఎంపిలకు సైతం గాలం వేస్తోందా ? అనే సందేహాలకు మల్లారెడ్డి వ్యాఖ్యలు బలం చేకూరుస్తున్నాయని రాజకీయవర్గాల్లో చర్చనడుస్తోంది. శుక్రవారం గ్రేటర్‌ హైదరాబాద్‌ పరిధిలోని మల్కాజ్‌గిరి ఇళ్లపట్టాల పంపిణీ సందర్భంగా ఎంపి మల్లారెడ్డి మాట్లాడిన మాటలు టిఆర్‌ఎస్‌లో ఆనందాన్ని నింపగా, టిడిపికి పెట్టేలా ఉన్నాయి. టిటిడిపి నేతలు సైతం ఔరా ! అని ముక్కున వేలేసుకుంటున్నారు. ఈనేపథ్యంలో పార్టీలో విభిన్నమైన స్పందనలు వస్తున్నాయి. నిజానికి ఎంపి మల్లారెడ్డికి, ఓటుకు నోటు కేసులో నిందితుడైన ఎమ్మెల్యే రేవంత్‌రెడ్డి మధ్య మొదటి నుంచి పడదు. సఖ్యత లేదు. సార్వత్రిక ఎన్నికల సమయంలో టికెట్ల కేటాయింపు సందర్భంగా ఇద్ధరి అభిప్రాయ భేదాలు ఏర్పడ్డాయి. మల్లారెడ్డికి టికెట్‌ రాకుండా రేవంత్‌రెడ్డి అప్పట్లో విశ్వప్రయత్నాలు చేశారన్న అరోపణలున్నాయి. పార్టీ అధినేత, ఎపి ముఖ్యమంత్రి చంద్రబాబు వద్ద పోరుపెట్టిన సంగతి తెలిసిందే. ప్రస్తుతం రేవంత్‌రెడ్డి చర్లపల్లి జైల్లో ఉండటం, శనివారం నుంచి నాలుగురోజుల పాటు నాలుగు రోజులపాటు అంటే ఈనెల తొమ్మిదో తేదీ వరకు ఎసిబి కస్టడికి అప్పగించిన నేపథ్యంలో మల్లారెడ్డి చేసిన వ్యాఖ్యలు ఒకింత ఆశ్చర్యంగొల్పుతున్నాయి. రేవంత్‌ రడ్డిపై ప్రతీకారంగానే మాట్లాడారా ? లేక సభలో ముఖ్యమంత్రిని పొగిడితే భవిష్యత్తులో తనకు ఎలాంటి సమస్యలు ఉండవని అంతర్గత ఆలోచనతో వ్యవహరించారా ? అనుమానాలు సైతం వ్యక్తమవు తున్నాయి. మల్లారెడ్డి మల్కాజ్‌గిరి లోక్‌సభ నియోజకవర్గ పరిధిలో అనేక ఇంజనీరింగ్‌, ఫార్మసి కాలేజీలు ఉన్నాయి. ఇతర వ్యాపారాలు సైతం నడుస్తున్నాయి. బంగారు తెలంగాణ ముఖ్యమంత్రి కెసిఆర్‌తోనే సాధ్యమని బాహాటంగా చెప్పడం తన వ్యాపారా లావాదేవిలకు అడ్డురాకుండా ఉండేం దుకే మాట్లాడి ఉంటారన్న అభిప్రా యాలు వ్యక్తమవుతున్నాయి. అయితే చంద్రబాబుకు వ్యతిరేకంగా ఎసిబి కేసు పెట్టేందుకు టిఆర్‌ఎస్‌ సన్నద్ధమవుతున్న తరుణంలో ఎంపి మాటలు ఎంత మాత్రం సహించరానివని అంటు న్నవారు లేకపోలేదు. అదే సందర్భంలో ఆయా యాదృ చ్ఛికంగానే మాట్లాడారని, ఇందులో నర్భగర్భం గా ఎలాంటి ఆలోచనలు లేవని చెబుతున్నవారూ ఉన్నారు. మల్లారెడ్డి పార్టీ మారనున్నారా అనే అనుమానాలు సైతం పెల్లుబుకు తున్నాయి. ఈనేపథ్యంలో టిటిడిపిలో అంతర్గత వాతావరణం వేడేక్కుతోంది. కాగా పార్టీ వర్గాలు మాత్రం అలాంటిదేమి ఉండదని, ముఖ్యమంత్రితో అనవసర సమస్యలు తెచ్చుకోరాదనే భావనతో వ్యాపారవేత్త అయిన మల్లారెడ్డి అలా మాటా ్లడి ఉండొచ్చని అంటున్నారు. మల్లారెడ్డి వ్యాఖ్యలను టిటిడిపి నేతలు చంద్రబాబు దృష్టికి తీసుకుపోయినట్లు సమాచారం.
మీ స్నేహితులకు రికమెండ్ చెయ్యండి